
REGULAMENT DE FUNCȚIONARE ŞI EXPLOATARE A STAȚIILOR DE REÎNCĂRCARE A VEHICULELOR ELECTRICE IN COMUNA MARACINENI, JUDETUL ARGES

CAP. I. DISPOZITII GENERALE
Art. 1. Prezentul Regulament stabileşte condițiile de utilizare a stațiilor de reîncărcare a vehiculelor electrice proprietate a UAT Maracineni, instalate pe domeniul public sau privat al comunei Maracineni, județul Arges, uti1izate prin intermediul platformei online PlugPoint, in regim self-service si prin Borna plata card bacar AMP-PAY-BT.

Art. 2. Prezentul Regulament privind condițiile de utilizare a stațiilor de reîncărcare a vehiculelor electrice aflate in proprietate a UAT Maracineni a fost elaborat în baza următoarelor acte normative:

· Ordonanța Guvernului nr. 71 / 2002 privind organizarea şi funcționarea serviciilor publice de administrare a domeniului publ ic şi privat de interes local, cu modîficările şi completärile ulterioare;
· Legea nr. 34/201 7 privind instalarea infrastructurii pentru combustibili altemativ;
· Ordonanța de urgență nr. 195/2002 privind circulația pe drumurile public, cu modificarile şi completările ulterioare;

· Standard 1 SR EN IEC 61851 cu privire la sistemele de alimentare pentru vehicule electrice;
· Codul fiscal — Legea nr. 227/2015, cu modificärile şi completarile ulterioare;
· OUG nr. 57/2019 priv ind Codul administrativ, cu modificãrile și completările ulterioare.
Art. 3. Definițiile termenilor şi expresiilor utilizate în prezentuł Regulament sunt urmatoarele:

 (l ) Proprietarul stațiilor de încărcare - U.A.T. Maracineni.

(2) Operatori- stație de încărcare -operator economic care desfaşoară activități de asistență tehnică și mentenanță a stațiilor electrice prin intermediul unei platforme online, direct la stație sau prin asistență telefonică print-un dispecerat dedicat.

(3) Utilizator stație de reîncărcare- persoana fizica sau juridica ce utilizeaza stația prin intermediul     platformei PlugPoint si prin borna de plat cu card bancar.
(4) Stație de reîncărcare vehicule electrice cu putere normală — o unitate formata din unul sari mai multe puncte de reîncărcare, alimentate de acelaşi punct de livrare din rețeaua publică de distribuție, care permite încărcarea vehiculelor electrice în curent alternativ la o putere de maximum 22 Kw la nivelul fiecărui punct de reîncărcare. Stațiile de reîncărcare sunt echipate cu conector Tip2 pentru vehicule, conform descrierii din Standardul SR EN 62 I 96-2, pentru încărcarea în curent alternativ.
(5) Stație de reîncărcare vehicule electrice cu putere rapidă — o unitate formată din două puncte de reîncărcare (50-100) Kw DC+22KW AC alimentate de același punct de livrare din rețeaua publică de distribuție, care permite încărcarea simultană a vehiculelor electrice în curent continuu la o putere maximum 50-100 kw DC, respectiv 22 KW AC la nivelul fiecărui punct de reîncărcare. Stațiile de reîncărcare sunt echipate cel puțin cu prize Tip2 și conectori de tip CC S2.

(6) Stație de reîncărcare accesibilă publicului — stație de reîncărcare ce oferă tuturor utilizatorilor- un acces permanent şi nediscriminatoriu. Stațiile de reîncărcare dispun de un acces deschis de rnanagement și operate care permit identificarea locației, monitorizarea in timp real a functionalitatii, disponibi1ității cantității de energie transferată. Acest acces permite interconectarea și comunicarea cu alte instalații in timp real.

(7) Vehicul electric — autovehicul dotat cu un grup propulsor care cuprinde cel puțin un dispozitiv electric non periferic drept convertor de energie cu un sistem electric reîncărcabil de stocare a energiei care poate fi încărcat extern; un vehicul electric hibrid reîncărcabil din exterior este considerat ca fiind un vehicul electric.

(8) Vehicul hybrid plug-in — autovehicul hibrid care, pentru a-şi asigura propulsia mecanică preia energie din două surse de energie stocată, montate pe vehicul: un combustibil consumabil, respectiv dispozitiv de stocare a energiei electrice (de exemplu: baterie, condensator, votant/generator etc.) care are o sursă de alimentare externă — plug-in.

(9) Aplicația PlugPoint  — platformă dedicată soluțiilor de încărcare pentru vehicule electrice oferind servicii atât pentru utilizatorii individuali, cât şi pentru afaceri. Scopul principal a1 PlugPoint este de a facilita accesul la stațiile de încărcare și de a sprijini dezvoltarea infrastructurii necesare pentru mobiIitatea electrică în România
(10)  Borna plata card bacar - integrare cu statii de incarcare AC si DC AMPEVO sau alte statii de incarcare care suporta protocolul OCPP 1.6J, configurare in retea locala fara costuri suplimentare, operare fara PIN pentru tranzactii cu valoare mai mica de 100 euro;
(11)  Amplasarea stației de reîncărcare - instalarea stațiilor de reîncărcare vehicule electrice in locuri de parcare special amenajate.

(12) Loc parcare amenajat pentru stația de reîncărcare — sunt asigurate locuri de parcare cel puțin egale cu numărul punctelor de reîncărcare aferente stațiilor destinate exclusiv încărcării vehiculelor electrice, marcate cu culoare verde, cu imaginea din panoul de informare.
(13)  Staționarea la stația de reîncărcare-imobilizarea voluntară a stației de reîncărcare pentru o durată de peste 5 minute după finalizarea procesului de reîncărcare.

(14) Accident de circulație — eveniment produs pe un drum deschis circulației publice ori care și-a avut originea într-un asemenea loc, în urma căruia a survenit decesul, rănirea uneia sau mai multor persoane, ori avarierea a cel puțin unui vehicul sau alte pagube materiale, în care a fost implicat cel puțin un vehicul in mi șcare.

Art. 4. Scopul Regulamentului:
UAT Maracineni stabileste modul de exploatare a statiilor pentru incarcare a acumulatorilor autovehiculelor electrice.
( 1 ) Scopul  programului este să încurajeze achiziția de vehicule electrice sau hybrid plug-in și să reglementeze operarea infrastructurii de stații de reîncărcare atât pentru rezidenți cât şi pentru nerezidenți, respectiv de a asigura reîncărcarea autovehiculului in proximitatea locuinței. S-a stabilit o abordare multidimensională, din care s-a realizat o primă stație amplasată într-o zonă de interes, beneficiarii fiind atât rezidenții cât şi cei care tranzitează localitatea
(2) La nivelul UAT Maracineni au fost amplasate:
Stația de reîncărcare nr. 1 – localitatea localitatea Argeșelu, Str. DJ 740, Punct "Dispensar Uman", comuna Mărăcineni, județul Argeș, cu puterea instalată necesară, rezultată din calcul, de 72 kW: 1 punct reîncărcare în curent continuu 50 kW (D.C.) și 1 punct reîncărcare în curent alternativ 22 kW (A.C.);

Stația de reîncărcare nr. 2 – localitatea localitatea Argeșelu, Str. DJ 740, Punct "Dispensar Uman", comuna Mărăcineni, județul Argeș, cu puterea instalată necesară, rezultată din calcul, de 44 kW: 1 punct reîncărcare în curent alternativ 22 kW (A.C.) și 1 punct reîncărcare în curent alternativ 22 kW (A.C.);
(3)Statiile de reincarcare a vehiculelor electrice sunt puse la dispoziție pentru a asigura protejarea mediului, activitate susținută de U.A.T. Maracineni.

(4)Amplasarea stațiilor de reîncărcare s-a facut in locuri accesibile publicului, cât mai aproape de zonele rezidențiale.
(5)Autoritatea administrației publice locale are responsabilitatea de a realiza programe privind reducerea emisiilor de gaze cu efect de seră în transporturi, promovând infrastructura pentru vehiculele de transport rutier nepoluant din punct de vedere energetic.
(6)Prin prezentul regulament, U.A.T. Maracineni stabileşte modul de exploatare a stațiilor pentru reîncărcarea acumculatorilor autovehiculelor electrice.
(7)Reîncărcarea acumculatorilor autovehiculelor electrice nu este considerată furnizare de energie (conform reglementărilor in vigoare) ci un serviciu pus la dispoziția posesorilor de autovehicule e lectr ice.
(8) Punctele publice de reîncărcare a autovehiculelor electrice respectă specificațiile tehnice şi cerințele de dotare preăzute în Legea nr. 34/2017 privind instalarea infrastructurii pentru combustibili alternativi, Standardul SR EN IEC 61851, precum şi regulile privind siguranța şi igiena muncii, prevenirea şi stingerea incendiilor și protecția mediului, conform legislatiei in vigoare.
(9) U.A.T. Maracineni pune la dispoziție cu titlu oneros serviciul reîncărcare acumulatori pentru autovehicule electrice, punctele de reîncărcare amplasate in comuna Maracineni şi marcate corespunzãtor, prin culoarea verde.

(10) Regulamentul privind uti1izarea stațiilor de încărcare electrică cu plată a autovehiculelor in comuna Maracineni are scopul de a promova utilizarea vehiculelor electrice şi de a asigura un cadru adecvat și securizat pentru utilizatorii acestora. Prin urmare, regulile stabilite prin prezentul regulament trebuie respectat de către toți utilizatorii stațiilor de reîncărcare electrice cu plată din comuna Marăcineni.

CAP. II. UTILIZAREA STAȚIILOR DE REÎNCĂRCARE A VEHICULELOR ELECTRICE
Art. 5. Accesul la stațiile de reîncărcare a vehiculelor electrice
Stațiile de încărcare sunt disponibile pentru orice proprietar sau utiłizator de vehicule ełectrice, indiferent de marcă, model sau tip. Accesul la stațiile de încărcare este permis permanent și nediscriminatoriu.
Art. 6. Accesul la aplicația mobilă PlugPoint
Disponibilă pentru iOS și Android, aplicația permite utilizatorilor să localizeze rapid stațiile de încărcare disponibile în proximitate, să verifice in timp real disponibilitatea acestora şi să inițieze sesiuni de încărcare direct de pe telefon. De asemenea, utilizatorii pot rezerva o stație DC cu până la 15 minute înainte de sosire, asigurându-se astfel că vor avea un loc disponibil la destinație.
Art. 7 . Timpul de reîncărcare cu energie electrică
(l ) Utilizatorii trebuie să își limiteze timpul de încărcare la durata maximă afișată la stația de reîncărcare (dacă există). İn cazul în care utilizatorul depăşeşte durata maximă de utilizare a stației de încărcare, se pot aplica penalități in conformitate cu prevederile prezentului regulament.

(2) După finalizarea încărcării, utilizatorii trebuie să deconecteze vehiculul și să elibereze stația de reîncărcare pentru alți utilizatori.

CAP. III. OBLIGAȚII ŞI RESPONSABILITĂȚI
Art. 8. — Obligațiile și responsabilitățile U.A.T. Mărăcineni:
a) Instalează stații de reîncărcare ce respectă Standardul SR EN IEC 61851 (Sistem de încărcare conductivă pentru vehicule electrice); stațiile de reîncărcare comunică prin protocol de tip OCPP — Open Charge Point Protocol — minimum 1.5 și dispun de meniu în limba română şi în limba engleză;
b) Asigură accesul permanent şi nediscriminatoriu al publicului la stațiile de reîncărcare instalate;

c)Asigură semnalizarea corespunzătoare şi vizibilă a spațiului (marcajul realizat cu culoare a verde) în concordanță cu standardele europene şi naționale în domeniu;

d)Asigură publicarea instrucțiunilor de utilizare în proximitatea stației de reîncărcare;

e) Pune la dispoziția utilizatorilor autovehiculelor electrice, un serviciu cu titlu oneros; pune la dispoziție instrumente de plată a serviciului de reîncărcare;
f) Orice defecțiune apărută la autovehicul in timpul alimentării sau după alimentare nu intră în responsabi1itatea U.A.T. Maracineni.

Art. 9. — Obligațiile și responsabilitatile utilizatorului:

a)Să respecte regulile de circulație rutieră, să respecte toate semnele de circulație şi indicatoarele care afectează utilizarea stațiilor de încărcare;

b)Să parcheze regulamentar, încadrat în spațiul destinat alimentării vehiculului;

c)Să se asigure că încărcarea vehiculului nu blochează accesul altor utilizatori la stația de încărcare sau la alte spații de parcare;

d)Să urmeze toți pașii procedurali prevăzuți în modul de încărcare specific fiecărui autovehicul electric;

f)Să se asigure, înainte de conectarea vehiculului la stația de reîncărcare, că vehiculul acestuia este compatibil cu stația de încărcare, să respecte instrucțiunile de utilizare afişate pe stația de incărcare şi să se asigure că încărcarea poate fi realizată in condiții de siguranță;
g)Să se asigure că vehiculul lor este într-o stare sigură de funcționare în timpul încărcării şi să își asigure întreaga responsabilitate pentru orice daune sau accidente cauzate de utilizarea stației de încărcare;
h)Să acceseze instalația în conformitate cu specificațiile tehnice ce trebuie respectate pentru alimentarea electrică a autovehiculului;
i)Să utilizeze stația in condiții de siguranta pentru evitarea accidentelor şi a avarierii autovehiculului;
j)Să utilizeze energia electrică de la stațiile de încărcare doar în scopul încărcării vehiculului; utilizarea resurselor stațiilor de încărcare pentru alte scopuri este interzisă;
k)Să monitorizeze autovehiculul în condiții de siguranță pe toată perioada alimentării;
l)Să așeze cablul în priză după alimentare;
m)Să achite contravaloarea încărcării vehiculului prin utilizarea mecanismelor de plată puse la dispoziție de către proprietar;

n)Să elibereze stația de încărcare în momentul încheierii procesului de reîncărcare;
o)Să respecte toate regulile de mediu aplicabile in timpul utilizării stațiilor de încărcare, să nu lase gunoi sau alte deşeuri pe terenul stației de încărcare; orice poluare sau contaminare ori perturbarea mediului înconjurător este interzisă;
p)Să raporteze orice defecțiune sau problemă legată de stația de încărcare operatorului, împuternicit de proprietar;
r)Este responsabil pentru orice daune aduse altor vehicule sau proprietăți în timpul utilizării stației de reîncărcare.

CAP.IV. TAXE ŞI TARIFE PENTRU REÎNCĂRCAREA CU ENERGIE ELECTRICĂ
Art. 10. — Taxe şi tarife pentru reîncărcarea cu energie electrică:
(1) Pentru o corectă administrare şi corelare a politicilor locale de susținere a mobilității verzi/nepoluante cu politicile europene incidente, se impune introducerea unui tarif de utilizare(de reîncărcare), calculat pe baza prețului energiei electrice contractat/plafonat (cu TVA inclus), a costului mentenanței platformei de plăți (cu TVA inclus) și a costului mentenanței stațiilor de reîncărcare (cu TVA inclus), conform contractelor de mentenanță. Tariful poate varia, acesta adaptându-se la fluctuațiile pieței de energie, respectiv la toate elementele de cost ce intră în componența tarifului, în cazul în care acestea se rnodifică, ținând cont că fac obiectul unor proceduri de achiziție publică. Tariful de utilizare a stației de reîncărcare poate fi schimbat sau actualizat de către autoritatea locală în functie de politica adoptată de proprietarii1 stației de încărcare și este adus la cunoştința publicului cu cel puțin 30 zile lucrătoare înainte.

(2) Tariful pentru încărcare se afișează în mod clar la stația de încărcare.
(3) Tariful reprezentând contravaloarea serviciilor de reîncărcare aferente stațiilor publice pentru vehiculele electrice va fi suportat de către utilizatori i acestora.

(4) Tariful pentru reîncărcare se va plăti la finalizarea procesului de reîncărcare a vehiculului. Utilizatorii pot plati tariful prin intermediul aplicației PlugPoint, utilizând credite din portofelul electronic virtual.

(5) UAT Maracineni, in calitate de proprietar al stațiilor de reîncărcare, va percepe următoarele taxe pentru utilizarea staț iilor de reîncărcare:

	Tip de stație / modalitate de încărcare a vehiculului
Tarif

	Incărcare in curent alternativ - AC
	2,00 lei/kwh

	lncărcare in curent continuu - DC
	2,00 lei/kwh


Art. 11. - Plata serviciilor de reîncărcare cu energie electrică
(1) Plata serviciilor de reîncărcare va fi realizată prin intermediul canalului de plată definit in cadrul aplicației: portofel electronic (caz în care utilizatorul transferă un număr de credite care pot fi utilizate pentru achiziția ulterioară a unor servicii de reîncărcare). La inițierea sesiunii de încărcare se va alege cantitatea de curent estimată a o încărca sau timpul care urmează a fi alocat încărcării. Este suficient să se aleagă doar una din cele doua(kwh sau timp). Plata este pre-autorizată în urma selectării, iar suma aferentă este blocată de procesatorul de plăți pe contul personal pentru a asigura încasarea. La finalizarea încărcării, suma aferentă cantității de curent încărcată (kwh) se va retrage de pe card, iar diferența se eliberează.
(2) Plata serviciilor de reîncărcare va putea fi realizată prin intermediul POS cu card bancar;

(3) După alegerea cantității de curent, se apasă START in aplicație, după care se conectează vehiculul la stație și va începe încărcarea.
(4) Se poate monitoriza în aplicație statusul încărcării și se poate finaliza tranzacția în orice moment.
(5) În momentul finalizării încărcării, este necesar să se elibereze locul destinat încărcării, pentru a permite şi altor utilizatori să încarce.
(6) La finalizarea sesiunii de încărcare, se va primi documentul fiscal pe adresa de e-mail cu care utilizatorul și-a creat contul în aplicație.
CAP.V. GHID DE UTILIZARE – Încărcare prin aplicația PlugPoint
1. Descarcă și instalează aplicația

· Caută „PlugPoint” în App Store (iOS) sau Google Play (Android).

· Instalează aplicația și creează-ți un cont nou (adresa de e-mail + parolă).

· Confirmă contul prin linkul primit pe e-mail, dacă este necesar.

2. Autentificare și completare profil

· Deschide aplicația și autentifică-te.

· Accesează secțiunea Profil pentru a completa datele personale și metoda de plată (card bancar).
💡 Cardul este folosit pentru preautorizare și plată automată după terminarea sesiunii.
 3. Găsește stația de încărcare

· Mergi la secțiunea Hartă din aplicație.

· Permite accesul la locație pentru a vedea stațiile din apropiere.

· Selectează stația dorită. Vei vedea:

· numele operatorului,

· tipurile de prize disponibile (AC/DC),

· puterea de încărcare,

· tarifele (ex: 2.00 lei/kWh),

· starea conectorilor (disponibil, ocupat, în întreținere).

 4. Inițiază sesiunea de încărcare

1. Alege conectorul disponibil.

2. Conectează cablul la mașină.

3. În aplicație, apasă „Pornește încărcarea”.

4. Se va face o preautorizare (blocare temporară de sumă pe card, ex: 50 lei).

5. După confirmare, stația va activa încărcarea.

 5. Monitorizează sesiunea

· Poți urmări în timp real:

· energia consumată (kWh),

· timpul de încărcare,

· costul estimat.

· Poți opri manual sesiunea oricând, apăsând „Oprește încărcarea” în aplicație.

6. Finalizarea și plata

· După oprirea sesiunii, aplicația calculează costul final în funcție de energia livrată.

· Suma exactă este deblocată și reținută de pe card (preautorizarea se ajustează automat).

· Primești factura electronică pe e-mail în câteva minute.

 7. Vizualizează istoricul

· Accesează secțiunea Istoric încărcări pentru:

· detalii despre fiecare sesiune,

· locația stației,

· durata și costul,

· facturile emise.
CAP.VI. SANCTIUNI

Art. 12.  (1)Încălcarea oricăreia dintre obligațiile preyăzute la art. 9 poate duce la aplicarea de sanctiuni contravenționale. Operatorul stației de încărcare poate refuza accesul la stația de încărcare       utilizatorilor care au încălcat dispozițiile prezentului Regulament, prin suspendarea sau anularea contului de utilizator.
(2)Orice încălcare a legilor şi regulamentelor aplicabile în timpul utilizării stațiilor de încărcare poate fi raportată autorităților competente.
(3)Încălcarea prevederilor prezentului regulament precum şi alte fapte care pot constitui contravenții sau infractiuni după caz, se sancționează conform prevederilor legate în vigoare. Constatarea acestora și aplicarea sancțiunilor se fac pe bază de proces verbal, de către agenții din cadrul Inspectoratului de Poliție Județean — IPJ — Poliția Rutieră, și împuterniciții Primarului comunei Maracineni, fiecare pentru aria sa de competență.

(4)Procesul verbal de constatare a contravenției și de aplicare a sancțiunii se poate contesta în termen de 15 zile de la data înmânării sau comunicării acestuia.


                        CAP.VII. DISPOZȚII FINALE
Art. 13. — Prin utilizarea stațiilor de încărcare electrice cu plată din comuna Maracineni, utilizatorii acceptă și respectă toate regulile și condițiile prezentate în acest Regulament. Proprietarul stației de încărcare își rezervă dreptul de a modifica prezentul Regulament în orice moment, cu notificare prealabilă ce va fi adusă la cunoștința publicului.

